ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 5/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetusta sarjasta "Parempi tapa rukoilla".
Olen kirjoittanut aiheesta kirjankin.
Se on käännetty myös suomeksi: "Tie toimivaan rukoukseen".
Opetus on saatavana myös CD- ja DVD-levyinä.
Ensimmäisissä jaksoissa tutkin aihetta samasta näkökulmasta kuin Jeesus -
Matt. 6:ssa: mitä rukous ei ole.
Jeesus sanoi Matt. 6:5:ssä, että ulkokultaiset rukoilevat mielellään.
Olen kaatanut rukoukseen liittyviä pyhiä lehmiä.
Jotkin perinteet ja ihmisopit vievät rukoukselta terän.
Monet jättävät leikin sikseen jo ensimmäisen osion jälkeen.
He loukkaantuvat, sillä haastan heidän uskonnollisia perinteitään.
Mutta kuten sanoin aiemmin, useimpien rukouselämä ei toimi.
Ellei se toimi, miksi puolustat niin kiivaasti sellaista, mikä ei toimi?
On olemassa parempi tapa rukoilla.
En väitä olevani täydellinen. Opettelen yhä. Opin koko ajan uutta.
Olen joskus tehnyt kaikkea sitä, mitä vastaan nyt opetan.
Vaikka rakastin Jumalaa ja sain vastauksia, -
rukoukseni toimii nyt paremmin.
Uskon, että rukoukseni toimii paremmin kuin valtaosan rukous.
En tarkoita kerskailla. Olen vain kiitollinen.
Omat lapseni, oma vaimoni on noussut kuolleista.
Olen nähnyt valtavia ihmeitä. Sokeita silmiä ja kuuroja korvia on avautunut.
Rakennamme paraikaa raamattukoulukampusta.
Olemme saaneet lahjoituksina kymmeniä miljoonia dollareita.
Olemme rakentaneet kaiken velatta. Ihmisten elämä on muuttunut.
Näen tuloksia kaikilla alueilla.
Ellet sinä näe tuloksia, -
elättele edes sitä mahdollisuutta, että on olemassa parempi tapa rukoilla.
Tiedän, että neljän alkujakson aikana sanomani asiat loukkasivat monia, -
sillä vastustan tapaa, jolla heidän äitinsä tai isoäitinsä rukoili.
Se loukkaa ja muuta, mutta sanon vain, että jos se ei toimi, -
ole edes avoin mahdollisuudelle, että on olemassa parempi tapa rukoilla.
Seuraavaksi aion laskea perustan kaikelle muulle, -
mitä aion sanoa rukouksesta.
On olemassa iso ero sen välillä, -
miten Uuden testamentin uskova rukoilee -
ja miten Vanhan testamentin uskova rukoili. Iso ero.
Ihmisistä suurin osa ei tee tuota eroa.
Suurin osa ajattelee, että Uutta ja Vanhaa testamenttia -
erottaa ainoastaan yksi tyhjä sivu Raamatussa.
Valtaosa luulee, että kyse on yhdestä ja samasta asiasta.
Toki kaikki nämä kirjoitukset ovat Jumalan antamia ja hyödyksi meille.
Mutta Jeesuksen tulo muutti asioita merkittävästi.
Rukous ja Jumala-suhde ovat erilaisia nyt verrattuna vanhaan liittoon.
Pitkälti se, mitä näen tehtävän väärin rukouksen saralla, johtuu siitä, -
ettei tehdä eroa. Ihmiset rukoilevat niin kuin Daavid rukoili, -
niin kuin Mooses rukoili, niin kuin Elia rukoili. Ne ovat vääriä tapoja.
Siihen aikaan se oli oikein, sillä Jeesus ei ollut vielä tullut -
eikä avannut tietä Isän luo.
Silloin se tapa oli oikein, mutta nyt se on väärä.
Otan esimerkiksi Daavidin yhden rukouksen.
Tämä on Psalmi 51.
Tässä Daavid katui Batseban kanssa tekemäänsä syntiä.
Hän oli tehnyt aviorikoksen Batseban kanssa -
ja murhannut Batseban miehen Uurian peittääkseen aviorikoksensa.
Daavid rukoili Ps. 51:ssä.
Alkujae sanoo: "Veisuunjohtajalle; Daavidin virsi, kun profeetta Naatan -
tuli hänen luokseen, sen jälkeen kuin hän oli yhtynyt Batsebaan."
Tämä on Daavidin katumusrukous hänen langettua syntiin.
"Jumala, ole minulle armollinen hyvyytesi tähden; -
pyyhi pois minun syntini suuren laupeutesi tähden.
Pese minut puhtaaksi rikoksestani, puhdista minut synnistäni.
Sillä minä tunnen rikokseni, ja minun syntini on aina minun edessäni.
Sinua ainoata vastaan minä olen syn- tiä tehnyt, tehnyt sitä, mikä on pahaa -
sinun silmissäsi; mutta sinä olet oikea puheessasi ja puhdas tuomitessasi.
Katso, minä olen synnissä syntynyt, ja äitini on minut synnissä siittänyt.
Katso, totuutta sinä tahdot salatuim- paan saakka, ja sisimmässäni -
sinä ilmoitat minulle viisauden. Puhdista minut isopilla..."
Tässä viitataan Vanhan testamentin uhrimenoihin.
He kastoivat iisopin vereen ja pirskottivat sitä alttarille, -
ihmisen päälle ja muuhun. Sillä tavalla toimitettiin puhdistus verellä.
"Puhdista minut isopilla, että minä puhdistuisin, pese minut, -
että minä lunta valkeammaksi tulisin. Anna minun kuulla iloa ja riemua, -
että ihastuisivat ne luut, jotka särkenyt olet. Peitä kasvosi -
näkemästä minun syntejäni, pyyhi pois kaikki minun pahat tekoni.
Jumala, luo minuun puhdas sydän ja anna minulle uusi, vahva henki.
Älä heitä minua pois kasvojesi edestä, äläkä ota minulta pois -
Pyhää Henkeäsi. Anna minulle jälleen autuutesi ilo, -
ja tue minua alttiuden hengellä."
Olen kuullut laulettavan lauluja, joissa siteerataan näitä jakeita.
Jumala, luo minuun puhdas sydän. Älä heitä minua pois.
Älä ota minulta pois Pyhää Henkeäsi.
Daavidille oli oikein rukoilla tätä, sillä hän oli ristin toisella puolella.
Hänen syntejään ei ollut vielä sovitettu.
Vanhan testamentin uhrit olivat vain symbolisia.
Hepr. 9:ssä sanotaan, etteivät VT:n eläinuhrit voi puhdistaa synnistä.
Se oli vain symbolista. Se vain peitti mutta ei puhdistanut.
Oli sopivaa, että Daavid rukoili näin, sillä Jeesus ei ollut kuollut -
eikä antanut anteeksi syntejä.
Daavid pelastui katsomalla Jeesuksen tulevaan työhön.
Me pelastumalla katsomalla siihen, mitä Jeesus on jo tehnyt.
Se sopi Daavidille, mutta meille on sopimatonta pyytää Jumalaa -
antamaan meille puhdas sydän ja uusi, vahva henki.
Hepr. 8 ja muut kohdat sanovat, että kun synnymme uudesti -
saamme uuden sydämen. Jumala kirjoittaa lakinsa sydämeemme.
Jos kristitty rukoilee: "Luo minuun puhdas sydän", -
se ei vastaa sitä, mikä on jo tehty. Ellet ole pelastunut -
eikä Jeesus ole Herrasi, voit rukoilla niin, mutta pyydä Jeesusta elämääsi, -
sillä niin saat puhtaan sydämen ja uuden hengen sisimpääsi.
Mutta jos olet jo kristitty, sinun ei tulisi pyytää puhdasta sydäntä.
Sydämesi on puhdas, vaikka olet tehnyt syntiä. Synti ei muuta sydäntä -
eikä Hengen ihmistä.
Hän pyytää: Älä heitä minua pois äläkä ota pois Pyhää Henkeä.
Ihmiset rukoilevat ja laulavat näin. Sanovat: "Jumala, älä jätä minua."
Seurakunnassa rukoillaan: "Jää ole- maan kanssamme, kun lähdemme."
Se on tyhmä rukous.
Puhumme rukouksesta. Ellet ala saada uskoa ja ymmärrystä, -
rukouksesi jäävät yhtä tehottomiksi kuin valtaosan rukoukset.
Rukoilemme: "Jää olemaan kanssamme, kun lähdemme."
Ja tullessa: "Jumala, tule keskuuteemme." Typeriä rukouksia!
Miten Jumala vastaa, kun Hän on sanonut, ettei Hän ikinä hylkää meitä -
vaan on kanssamme aina. Matt. 18: "missä kaksi tahi kolme -
on kokoontunut minun nimeeni, siinä minä olen heidän keskellänsä".
Hän on läsnä erityisesti aina, kun Hänen lapsensa ovat koolla..
Hän on luvannut sen. Silti me pyydämme: "Tule keskellemme."
Se on täyttä epäuskoa tai parhaassa tapauksessa ymmärtämättömyyttä.
Usein se on epäuskoa.
Ihmiset sanovat: "Tiedän Hänen sanoneen, ettei Hän jätä meitä.
Hän on läsnä siellä, missä kaksi tai kolme on koolla. Mutta ei tunnu siltä.
Kukaan ei ole pompahtanut pystyyn, huutanut eikä kaatunut.
Ihoni ei ole mennyt kananlihalle. En näe enkä tunne sitä, joten en usko.
Jumala, tule keskuuteemme." Se on epäuskon rukous.
Se tuo pahoja asioita, ei hyviä.
Käyn joskus eräässä seurakunnassa. En ole aina samaa mieltä kaikesta, -
mutta se on iso seurakunta ja voin käydä siellä anonyymisti.
Tämä on asia, josta olen eri mieltä. He anovat Jumalaa tulemaan, -
kun Hän on jo luvannut olla siellä. Kerran ylistimme Herraa.
Jumalan läsnäolo oli voimakas. Nautin ylistyksestä.
Ihmiset alkoivat kokea Jumalan läsnäolon.
Ylistyksenjohtaja nousi ylös ja alkoi pyytää: "Tule, Herra. Anomme. Tule!"
Hän alkoi anoa Jumalaa, kun Jumalan läsnäolo oli jo siellä.
Se oli jo tullut esiin. Silti hän pyysi ja anoi Jumalaa tulemaan.
En tiedä, kokivatko kaikki niin, mutta omasta mielestäni -
julkitullut Jumalan läsnäolo haihtui, kun hän alkoi anella Jumalaa.
Tiedän, ettei Jumala lähtenyt, mutta Hänen julkitullut läsnäolonsa -
ja voitelunsa lähtivät, kun johtaja alkoi rukoilla epäuskoisesti jotain, -
mikä ei ole Raamatun mukaista, ikään kuin Sana ei olisi totta.
Jumala ei ikinä hylkää meitä. Meidän ei tarvitse pyytää Häntä -
lähtemään mukaan tai tulemaan kokoontumisiimme.
Uuden testamentin uskovat rukoilevat hyvin eri tavalla -
kuin Vanhan testamentin uskovat.
Puhun myöhemmin esirukouksesta. Ihmiset rukoilivat toistensa puolesta -
hyvin eri tavalla vanhassa liitossa kuin uudessa liitossa.
Tässä yksi jae, joka selventää sitä hyvin.
1. Tim. 2:1: "Minä kehoitan siis ennen kaikkea anomaan, rukoilemaan, -
pitämään esirukouksia ja kiittämään kaikkien ihmisten puolesta, -
kuningasten ja kaiken esivallan puolesta, että saisimme viettää -
rauhallista ja hiljaista elämää kaikessa jumalisuudessa ja kunniallisuudessa.
Sillä se on hyvää ja otollista Jumalalle [...] joka tahtoo, -
että kaikki ihmiset pelastuisivat ja tulisivat tuntemaan totuuden.
Sillä yksi on Jumala, yksi myös välimies [...] ihminen Kristus Jeesus".
Valtavaa. On vain yksi välimies Jumalan ja ihmisen välillä.
Välimies on joku, joka sovittelee kahden toisiaan vastaan olevan -
ihmisen tai osapuolen välillä ja yrittää tuoda sovun heidän välilleen.
Vanhassa testamentissa Moosesta kutsuttiin välimieheksi.
Gal. 3:ssa sanotaan, että laki säädettiin enkelien kautta -
välimiehen kädellä, ja tuo välimies oli Mooses.
Mooses seisoi Jumalan ja ihmisten välissä.
Jumalan viha syttyi 2. Moos. 32:ssa kansan tehtyä kultaisen vasikan.
Hän halusi tuhota koko kansan. Hän sanoi aloittavansa alusta -
ja tekevänsä Mooseksen jälkeläisistä väkevän kansan.
Mooses seisoi Jumalan edessä ja pyysi Häntä katumaan.
2. Moos. 32:ssa kerrotaan, että Jumala katui.
Jumala oli vihainen kansalle. Mooses rukoili kansan puolesta -
ja pyysi Jumalaa katumaan. Jumala katui. Mooses oli välimies.
Hän seisoi kahden vastakkaisen tahon välissä.
Uusi testamentti sanoo, että on yksi Jumala ja yksi välimies -
Jumalan ja ihmisten välissä, Ihminen Kristus Jeesus.
Jeesus on nyt välimiehemme. Hän muutti kaiken.
Mooseksen oli sopivaa rukoilla näin.
Daavidin oli sopivaa rukoilla näin, sillä Jeesus ei ollut tullut.
Ihmisiä ei ollut sovitettu. Jumalan ja ihmisten välillä oli juopa.
Jumala tarvitsi jotakuta anomaan Jumalan armoa ihmisten edestä.
Kun Jeesus tuli, Hänestä tuli ainoa välimies.
Hän lakkautti sentyyppisen välityksen.
Jos Uuden testamentin uskovat anovat, ettei Jumala jättäisi heitä, -
että Jumala loisi heihin uuden sydä- men, katuisi, ei vuodattaisi vihaansa, -
tai pyytävät Aabrahamin tavoin, ettei Hän tuhoaisi Sodomaa ja Gomorraa, -
jos sieltä löytyisi vanhurskaita 50, 45, 40 ja niin edelleen.
Sellainen anominen Uudessa liitossa on loukkaus Jeesusta kohtaan, -
sillä Jeesus oli täydellinen välimies Jumalan ja ihmisten välillä.
Jumalana ja Ihmisenä Hän oli täydellinen välimies.
Hän ratkaisi asian ainiaaksi. Tyydytti Jumalan vihan täydellisesti.
Joh. 12:32, Jeesus tuli synniksi meidän tähtemme.
Hän otti edestämme ylleen Jumalan tuomion.
Nyt Jumalan viha on täyttynyt Jeesuksessa.
Jumala ei enää ole vihainen.
Hän ei ole edes huonolla tuulella.
Jeesus täytti kerta kaikkiaan Jumalan vihan ja rangaistuksen.
Nyt Hän aina elää rukoillakseen puolestamme.
Jos me pyydämme Jumalaa kääntymään vihastaan ja katumaan, -
pysymään luonamme tai tulemaan luoksemme, -
me tavallamme kiellämme Herran Jeesuksen välitystyön.
Tässä sanotaan, että on vain yksi välimies.
Mooses oli välimies. Jos Mooses eläisi yhä ja rukoilisi ihmisten puolesta -
samalla tavalla kuin 2. Moos. 32:ssa, häntä nuhdeltaisiin.
Häntä nuhdeltaisiin antikristillisyydestä.
Nyt kun Kristus on tullut ja maksanut hinnan, -
meidän on väärin rukoilla kuten Vanhassa testamentissa rukoiltiin, -
sillä Jeesus muutti kaiken. Hän tyydytti Jumalan vihan ja vuodatti armon.
Tiit. 2:11: "Jumalan armo on ilmesty- nyt pelastukseksi kaikille ihmisille."
Joh. 1:17: "laki on annettu Mooseksen kautta; armo ja totuus -
on tullut Jeesuksen Kristuksen kautta." Hän oli "täynnä armoa".
"Ja hänen täyteydestään me kaikki olemme saaneet..." Jeesus täytti sen.
Jos rukoilemme Jumalaa kuten Vanhassa testamentissa, -
olemme antikristillisiä, Kristusta vastaan.
En sano, että on perkeleestä.
Sanon, että asenne on Kristuksen työn vastainen.
Kaikki uskovat eivät ikävä kyllä täysin ymmärrä, että Jeesuksen työ riittää.
He luulevat, että meidän pitää yhä tavoitella Jumalan hyväksyntää -
omilla suorituksillamme. Se on vastoin Kristusta ja Hänen työtään.
Iso osa seurakunnan rukous- opetuksesta on antikristillistä.
Meille opetetaan, että pitää anella Jumalaa vuodattamaan Henkensä -
ja saada Hänet pelastamaan ihmiset. Että pitää seistä muurinaukossa -
ihmisten puolesta. Jeesus on jo tehnyt sen kaiken.
On olemassa oikea tapa rukoilla, -
mutta se ei ole se tapa, jolla Kristus-ruumis rukoilee tänä päivänä.
Myöhemmin opetan esirukouksesta yksityiskohtaisesti.
Tosiasiassa, kuten tässä sanotaan, Jeesus on ainoa välimies -
Jumalan ja ihmisten välillä.
Se ei ole meidän tehtävämme.
Jos yritämme jollain lailla saada Jumalan toimimaan -
ja pakottaa Häntä tekemään jotain, pidämme halpana Jeesuksen työtä.
Jeesus hankki meille Jumalan hyväksynnän ainiaaksi.
Hän sovitti meidät. Niin sanotaan 2. Kor. 5:19:ssä.
Hän teki meistä Jumalan ystäviä ja toi sovun. Jeesus on jo tehnyt sen kaiken.
Jos ajattelet, että sinun pitää tehdä jotain, jotta Jumala hyväksyy -
ja jotta Jumala on tyytyväinen sinuun. Että sinun pitää rukoilla, -
jotta joku pelastuu tai jokin toteutuu. Että sinun pitää tarttua Jumalaan -
ja saada Jumala tekemään jotain, silloin olet Jeesusta vastaan.
Vanhassa testamentissa siitä on esimerkkejä, mutta silloin -
Jeesus ei ollut tullut ja meitä ei ollut sovitettu Jumalan kanssa. Oli juopa.
Tarvittiin välimiehiä meidän ja Jumalan välille.
Mutta Uudessa testamentissa Jeesus lakkautti sellaisen välimiestyön.
Hän on nyt ainoa välimies Jumalan ja ihmisten välillä.
Raamattu sanoo, että Hän aina elää rukoillakseen puolestamme.
Jeesus hankki Jumalan hyväksynnän. Meidän Uuden testamentin uskovina -
tulee levätä Jeesuksen valmiissa työssä eikä yrittää tehdä sitä uusiksi.
Lisätä jotain Jeesuksen työhön. Siihen ei voi lisätä mitään.
Sillä hetkellä kun alat yrittää lisätä siihen omia ponnistuksia -
ja omia tekoja saadaksesi Jumalan liikkeelle, vesität koko jutun.
Joko on yksin usko Jeesuksen työhön, jonka takia Jumala hyväksyy meidät, -
tai alat yrittää lisätä siihen jotain: "Toki tarvitaan Jeesusta, -
mutta ihmisen pitää olla pyhä, rukoilla ja tehdä jotain."
Heti kun alat tehdä niin, koko homma saastuu ja vesittyy.
Jeesus plus ei mitään ― paitsi uskosi Häneen ― on yhtä kuin kaikki.
Mutta Jeesus plus jotain on yhtä kuin tyhjää.
Heti kun alat lisätä omia ponnistuksia, omaa hyvyyttäsi, Jeesuksen työhön, -
koko homma kaatuu.
Nämä ovat voimakkaita toteamuksia.
Valtaosa ei ymmärrä tätä asennetta ja totuutta.
Siksi he eivät rukoile Uuden testamentin mallin mukaan.
He eivät kulje Jeesuksen, ainoan välimiehen, kautta.
He luottavat omaan hyvyyteensä ja pyhyyteensä.
Siksi rukoukset jäävät tehottomiksi.
Kun ymmärtää, että Jeesus on täyttänyt Jumalan vaatimukset täysin -
eikä tarvitse muuta kuin uskoa ja ottaa vastaan. Jos epäilee, ei saa mitään.
Et voi pakottaa Jumalaa tekemään mitään.
Häntä ei voi pakottaa parantamaan tai huolehtimaan taloudesta.
Rukouksesi eivät pakota Jumalaa tekemään mitään. Jeesus on välimies.
Hän meni Jumalan eteen ja sovitti meidät.
Jos sinulla on tämä vanhatestamentillinen asenne, -
että tartut alttarin sarviin ja ravistat, kunnes Jumala ilmestyy.
Että pakotat Jumalan vuodattamaan voimansa ja tekemään jotain.
Sanon rakkaudellisesti: Jos sinulla on sellainen asenne, vastustat Jeesusta -
ja Hänen työtään.
On vain yksi välimies Jumalan ja ihmisten välillä.
Se et ole sinä vaan Jeesus.
Meidän tulee lähestyä Jumalaa yksin Jeesuksen työn kautta.
Ei oman hyvyytemme ja rukoustemme tai muiden rukousten perustalta.
Jumala haluaa vastata rukouksiisi enemmän kuin sinä haluat sitä.
Hän on tehnyt jo oman osuutensa. Hän haluaa sinulle hyvinvointia.
Ei tarvitse kerjätä, anoa vääntää Jumalan kättä ja pakottaa.
Pitää oppia lepäämään Jeesuksen täytetyssä työssä.
VAIHE 2 CHARIS-RAAMATTUKOULU
Tässä uutisia rakennustyömaalta. Olen itse asiassa työmaalla.
Takanani näette ilmanvaihtoputkia.
Ne kuuluvat ilmastointijärjestelmään. Täällä on neljä tornia.
En tunne tarkasti niiden toimintaa, -
mutta ne imevät ilmaa järjestelmään.
Torneja on neljä. Nämä putket kulkevat niiden välissä.
Halusin esitellä teille täällä paikan päällä rakenteita, -
jotka jäävät maan alle 4,5―6 metrin syvyyteen.
Monia osia on jo valettu.
Työ siis etenee, kiitos Jumalalle. Jotain on jo näkyvissäkin.
Kesäkuun loppuun mennessä elementtiseinien pitäisi olla pystyssä.
Samoin teräkset.
Tornien kohdalle tulee valtavankokoiset pilarit.
Otimme kuvan vaiheen 1 rakennuksen katolta.
Siitä saa kokonaiskuvaa, miltä täällä tulee näyttämään.
Kiitos Jumalalle, aikataulu on pitänyt. Näyttää hyvältä kesää vasten.
Rakennuksen on määrä olla valmis heinä―elokuussa 2016.
Siihen on aikaa 16―17 kuukautta. Työ etenee hyvin.
Tässä tilannekatsaus. Kiitos paljon avustanne.
Kiitos rukouksesta ja tuesta. Saamme rakennuksen valmiiksi yhdessä.
Ylistys Jumalalle, teemme yhä enemmän opetuslapsia -
ja muutamme maailmaa. Kiitos, että olet mukana työssämme.
VAIHE 2 CHARIS-RAAMATTUKOULU
KATSO UUSIN RAPORTTI TYÖMAALTA: WWW.AWMI.NET
Andrew'n koko opetussarja rukouksesta on taltioitu CD-levynä.
Voit tilata opetuksen myös DVD-levynä.
Saat ne haluamasi suuruista rahalahjaa vastaan.
"Tie toimivaan rukoukseen" -kirjaa voi tilata TV7 Kaupasta.
Saatavana on myös englanninkielinen työkirja, -
joka sopii pienryhmille, pyhäkouluihin ja itsenäiseen opiskeluun.
Työkirja sisältää koko opetuksen.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat sen haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Sarjan toisen osan nimi on "Jeesus: ainut välittäjä".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat kakkososan ilmaiseksi.
Tarjoamme Andrew'n kirjaa "Don't Limit God" -
haluamaasi summaa vastaan. Tilaa se jo tänään.
Voit tilata materiaaleja luottokortilla nettisivujemme kautta.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos linjat ovat varattuja, -
materiaaleja voi tilata myös kotisivuiltamme.
Voit myös kirjoittaa meille.
Kiitämme lahjastasi! Toivomme kuulevamme sinusta jo tänään.
Tule tapaamaan Andrew'ta kokouksiin.
Andrew puhuu pitkänperjantain ja pääsiäisaamun kokouksissa -
Woodland Parkissa Coloradossa huhtikuussa.
Hänet voi tavata myös Orlandossa ja Washingtonissa.
Toukokuussa vuorossa ovat Oklahoma, Englanti ja Puola.
Tarkempi kokousaikataulu on osoitteessa awmi.net.
Suomennos: Marianne Tenetz